### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

Tobias Jacobsen og Winni Jepsen var forhindrede i at deltage i udvalgets behandling af sagen.

To konkrete ansøgninger om kommunal garanti til ustøttede renoveringer og moderniseringer af almene boliger samt nyt administrationsgrundlag for godkendelse af ustøttede renoveringer og moderniseringer.

### Resumé

Spørgsmålet om hvorvidt kommunen bør stille garantier for lån til ustøttede renoveringer og moderniseringer i almene boligforeninger er ved to ansøgninger aktualiseret.

De to ansøgninger vedrører [adresse], afdeling 1, Præstevangen, der har behov for en generel renovering og modernisering, og [adresse], afdeling 27, [adresse], der har et projekt om modernisering af facadeudtrykket og samtidig ønsker fornyelse af badeværelser og vvs-installationer.

I henhold til almenboligloven § 98 kan kommunen give garantier for ustøttede lån, under forudsætning af ekstraordinære omstændigheder. Der har ikke tidligere været præcedens for at give disse kommunale garantier.

Det indstilles, at kommunen imødekommer de aktuelle ansøgninger samt at Teknik og Miljø får bemyndigelse til at behandle og godkende ansøgninger om ustøttede renoveringer/moderniseringer.

### Indstilling

Det indstilles:

At 1) Byrådet stiller nødvendig garanti for ustøttet realkreditlån til [adresse], afdeling 1, Præstevangen, der skal finansiere hovedparten af udgifterne, svarende til forventet ca. 145.000.000 kr. i kommunal garanti.

At 2) Byrådet stiller nødvendig garanti for ustøttet realkreditlån til [adresse], afdeling 27, [adresse], der skal finansiere hovedparten af udgifterne, svarende til forventede ca. 53.000.000 kr. i kommunal garanti.

At 3) Teknik og Miljø bemyndiges til at godkende ændringer i de to garantier på op til 25 %, forårsaget af eventuelle nødvendige justeringer i budgetterne og de endelige garantiudmålinger, dog begrænset til en gældsgrad på maksimalt 90 %.

At 4) Det seneste administrationsgrundlag vedrørende renoveringer af almene boliger, godkendt af byrådet 9. juni 2021, tilføjes en bemyndigelse til at behandle ansøgninger efter almenboligloven § 98 inden for en årlig ramme på maksimalt 100 mio. kr. per sag med en årlig ramme på 500 mio. kr. og blandt andet forudsat, at huslejen stiger med højest 5% som konsekvens af renoveringen.

### Sagens forløb

07-10-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 11-10-2021 Magistraten

Fremsendes til [adresse] med bemærkning, at Magistraten i mødet den 11. oktober 2021 anbefaler, at byrådet tiltræder Magistratsafdelingen for Teknik og Miljøs indstilling af 27. september 2021.

Rådmand Charlotte Poulsen og Laurits Svendsen var forhindret i at deltage i sagens behandling.

 10-11-2021 [adresse]
Fremsendes til Teknisk Udvalg til behandling i henhold til beslutning i byrådets møde den 10. november 2021.
 29-11-2021 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling.

Tobias Jacobsen og Winni Jepsen var forhindrede i at deltage i udvalgets behandling af sagen.

 [adresse] Aarhus Byråd
Beslutning ikke frigivet